Jan Kuik: Tere! Lühidalt öeldes on minu kasiinos töötamise karjäär olnud pikk ja huvitav. Alustasin 1992. aastal lihtdiilerina, mis oli tol ajal ehk mõnevõrra riskantne, kuid  samas tulus ja huvitav töö. Kindlasti teavad paljud mind mitmetest kasiinodest, kus ma olen töötanud. Kõige pikem osa minu karjäärist on möödunud aga Olympic Casino ridades. Möödunud aasta detsembris täitus tervelt 9 aastat. Neist viimasel neljal oli minu ametiks Poker Supervisor, kus sain ka põhilised kogemused pokkeri vallast. Eelmise aasta lõpus avanes aga suurepärane võimalus asuda Olympic-Online pokkerimänedžeri ametisse.